**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**2022 թվականի \_\_\_\_\_\_\_\_\_\_\_\_\_\_\_ N\_\_\_\_\_\_\_-Ն**

**«ՓՈԽՆԱԿ ՄՈՐ ՄԻՋՈՑՈՎ ՄԱՐԴՈՒ ՎԵՐԱՐՏԱԴՐՈՂԱԿԱՆՈՒԹՅԱՆ ՕԺԱՆԴԱԿ ՏԵԽՆՈԼՈԳԻԱՆԵՐԻՑ ՕԳՏՎԵԼՈՒ ԻՐԱՎՈՒՆՔ ՈՒՆԵՑՈՂ ԱՊԱԳԱ ԵՐԵԽԱՅԻ ԿԵՆՍԱԲԱՆԱԿԱՆ ԾՆՈՂ ՉՀԱՆԴԻՍԱՑՈՂ ԱՆՁԱՆՑ ԹՈՒՅԼՏՎՈՒԹՅՈՒՆ ՏՐԱՄԱԴՐՈՂ ՄԻՋԳԵՐԱՏԵՍՉԱԿԱՆ ՀԱՆՁՆԱԺՈՂՈՎԻ ԿԱԶՄԸ ԵՎ ԳՈՐԾՈՒՆԵՈՒԹՅԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ»**

Հիմք ընդունելով «Մարդու վերարտադրողական առողջության և վերարտադրողական իրավունքների մասին» Հայաստանի Հանրապետության օրենքի 12-րդ հոդվածի 1-ին մասի 3-րդ կետը` Հայաստանի Հանրապետության կառավարությունը որոշում է.

1. Հաստատել`

1) Փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունք ունեցող ապագա երեխայի կենսաբանական ծնող չհանդիսացող անձանց թույլտվություն տրամադրող միջգերատեսչական հանձնաժողովի կազմը, համաձայն N1 հավելվածի:

2) Փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունք ունեցող ապագա երեխայի կենսաբանական ծնող չհանդիսացող անձանց թույլտվություն տրամադրող միջգերատեսչական հանձնաժողովի գործունեության կարգը, համաձայն N2 հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հավելված 1

ՀՀ կառավարության

 2022թ.\_\_\_\_\_\_\_N\_\_\_\_\_\_\_\_\_\_որոշման

ԿԱԶՄ

Փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունք ունեցող ապագա երեխայի կենսաբանական ծնող չհանդիսացող անձանց թույլտվություն տրամադրող միջգերատեսչական հանձնաժողովի

1. Մոր և մանկան առողջության պահպանման ոլորտը համակարգող Առողջապահության նախարարի տեղակալ (հանձնաժողովի նախագահ)

2.Առողջապահության նախարարության ներկայացուցիչ, մոր և մանկան առողջության պահպանման վարչության մայրական և վերարտադրողական առողջության պահպանման բաժնի պետ (հանձնաժողովի քարտուղար),

3. Արդարադատության նախարարության ՔԿԱԳ գործակալության պետի տեղակալ,

4. Աշխատանքի և սոցիալական հարցերի նախարարության hավասար հնարավորությունների ապահովման վարչության բաժնի պետ,

5. Մանկաբարձ-գինեկոլոգների հայկական ասոցիացիայի ներկայացուցիչ մանկաբարձ-գինեկոլոգ

6. Վերարտադրողական բժշկության հայկական ասոցիացիայի ներկայացուցիչ` վերարտադրողաբան

7. Հայաստանի սոցիալական աշխատողների ասոցիացիայի ներկայացուցիչ` սոցիալական աշխատող

8. Հայկական հոգեբուժական ասոցիացիայի ներկայացուցիչ` հոգեբան

9. ՀՀ նոտարական պալատի ներկայացուցիչ` նոտար

10. ՀՀ սփուռքի գործերի հանձնակատարի գրասենյակի ռազմավարությունների մշակման բաժնի պետ (հրավիրյալ անդամ)

Հավելված 2

ՀՀ կառավարության

 2022թ.\_\_\_\_\_\_\_N\_\_\_\_\_\_\_\_\_\_որոշման

ԿԱՐԳ

ՓՈԽՆԱԿ ՄՈՐ ՄԻՋՈՑՈՎ ՄԱՐԴՈՒ ՎԵՐԱՐՏԱԴՐՈՂԱԿԱՆՈՒԹՅԱՆ ՕԺԱՆԴԱԿ ՏԵԽՆՈԼՈԳԻԱՆԵՐԻՑ ՕԳՏՎԵԼՈՒ ԻՐԱՎՈՒՆՔ ՈՒՆԵՑՈՂ ԱՊԱԳԱ ԵՐԵԽԱՅԻ ԿԵՆՍԱԲԱՆԱԿԱՆ ԾՆՈՂ ՉՀԱՆԴԻՍԱՑՈՂ ԱՆՁԱՆՑ ԹՈՒՅԼՏՎՈՒԹՅՈՒՆ ՏՐԱՄԱԴՐՈՂ ՄԻՋԳԵՐԱՏԵՍՉԱԿԱՆ ՀԱՆՁՆԱԺՈՂՈՎԻ ԳՈՐԾՈՒՆԵՈՒԹՅԱՆ

1. Սույն կարգով կարգավորվում են փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունք ունեցող ապագա երեխայի կենսաբանական ծնող չհանդիսացող անձանց թույլտվություն տրամադրող հանձնաժողովի (այսուհետ` հանձնաժողով) գործունեության հետ կապված հարաբերությունները:
2. Հանձնաժողովը իր իրավասությունների շրջանակներում ուսումնասիրում է Փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունք ունեցող ապագա երեխայի կենսաբանական ծնող չհանդիսացող անձանց դիմումները և տալիս դրական կամ բացասական եզրակացություն` նշված ծառայություններից օգտվելու իրավունքի վերաբերյալ:

4.Հանձնաժողովի անհատական կազմը հաստատում է Առողջապահության նախարարը:

 5. Հանձնաժողովի նախագահը և անդամները հանձնաժողովի աշխատանքներին մասնակցում են հասարակական հիմունքներով:

6. Հանձնաժողովի գործունեությունն իրականացվում է նիստերի միջոցով: Յուրաքանչյուր նիստի ավարտից հետո կազմվում է նիստի արձանագրություն, որն ստորագրում են հանձնաժողովի նախագահը և անդամները:

7. Հանձնաժողովի նիստերը գումարվում են ըստ անհրաժեշտության` հանձնաժողովի նախագահի նախաձեռնությամբ, հիմք ընդունելով ՀՀ առողջապահության նախարարություն մուտքագրված` փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու ցանկություն հայտնած և ապագա երեխայի կենսաբանական ծնող չհանդիսացող անձանց/զույգերի դիմումները, սակայն ոչ ուշ, քան յուրաքանչյուր 4 ամիսը մեկ անգամ:

8. Հանձնաժողովը՝ իր գործունեությունը կազմակերպում է Առողջապահաության նախարարություն մուտքագրված էլեկտրոնային կամ թղթային դիմումին կից փաստաթղթերի ուսումնասիրման և հարցազրույցի միջոցով:

9. Հսանձնաժողովին ներկայացվող` դիմումին կից փաստաթղթերը հետևյալն են`

1) անձը հաստատող փաստաթուղթ.

2) ամուսնության վկայականի պատճենը (եթե ամուսնացած է).

4) անձի պատշաճ վարքագծի մասին բնութագիր` տրված կազմակերպության (աշխատանքի վայր, եթե անձը աշխատում է կամ տվյալ համայնքի ղեկավար կամ համատիրություն) կողմից, իսկ ազգությամբ հայ օտարերկրացիների համար` բնակության երկրի կրոնական և համայնքային կառույցների կողմից,

5) զույգի/ ամուսնության մեջ չգտնվող կնոջ` փոխնակ մոր ծառայությանը դիմելու բժշկական հիմնավորումը, տրված համապատասխան բժշկական կազմակերպության կողմից,

6) Տեղեկանք այն մասին, որ անձը չի տառապում քրոնիկ ալկոհոլամոլությամբ, թմրամոլությամբ կամ թունամոլությամբ, տրված համապատասխան բժշկական կազմակերպության կողմից,

7) տեղեկանք` մարդու և բարոյականության դեմ ուղղված ծանր կամ առանձնապես ծանր հանցագործության համար դատվածություն չունենալու մասին` տրված ոստիկանության կողմից,

8) Հոգեբուժական բժշկական օգնության և սպասարկման տեսակով լիցենզիա ունեցող կազմակերպության կողմից տրված և կազմակերպության ղեկավարի ստորագրությամբ վավերացված` հոգեբույժի եզրակացություն այն մասին, որ անձի/զույգի մոտ չեն հայտնաբերվել ՀՀ կառավարության 2018թ. հուլիսի 19-ի N 811-որոշման հավելվածով սահմանված հիվանդություններից որևէ մեկը,

9) Հոգեբուժական բժշկական օգնության և սպասարկման տեսակով լիցենզիա ունեցող կազմակերպության կողմից տրված և կազմակերպության ղեկավարի ստորագրությամբ վավերացված` համապատասխան կրթությունը հավաստող պետական նմուշի դիպլոմ ունեցող հոգեբանի եզրակացություն այն մասին, որ անձի/զույգի հոգեբանական թեստավորման արդյունքում բացառվել է անձի բռնկվող շեշտված տիպը և առկա են հետևյալ բոլոր պայմանները` սոցիալական և հուզական միջին և միջինից բարձր ինտելեկտի ցուցանիշ, հուզական կայունություն (նեյրոտիզմի ցածր մակարդակ), արժեքային համակարգում կողմնորոշում դեպի ընտանիք և երեխաներ (առաջնային տեղում լինեն ընտանիքն ու երեխաները), ամուսինները տարբեր սեռի են, ինչը կապահովի երեխայի առողջ հոգեկան զարգացումը, կրթական մինիմալ մակարդակ (առնվազ 8-ամյա կրթություն): Աջակցող սոցիալական շրջանակի առկայությունը կարող է դիտվել որպես լրացուցիչ առավելություն:

8) Սոցիալ-հոգեբանական պատրաստության դասընթաց անցնելու վերաբերյալ վկայական` տրված աշխատանքի և սոցիալական հարցերի ոլորտի լիազոր մարմնի կողմից,

9) օտարերկրացիների համար` կրոնական և համայնքային կառույցների, ինչպես նաև պետական մարմինների կողմից տրամադրված` ազգությամբ հայ լինելը հաստատող փաստաթղթեր, համաձայն ՀՀ կառավարության 2007թ. նոյեմբերի 23-ի N1390-Ն որոշման հավելված N2-ով հաստատված ցանկի 8-րդ կետի։

 10. Հանձնաժողովի առողջապահության ոլորտի լիազոր մարմնի ներկայացուցիչ-քարտուղարը` սույն կարգի 9-րդ կետով նախատեսված փաստաթղթերը ստանալուց հետո դրանք ուղարկում է հանձնաժողովի անդամների էլեկտրոնային փոստին և դեպքը ներկայացնում հանձնաժողովի նախագահին ` հանձնաժողովի առաջիկա նիստին հրավիրելու և քննարկելու համար:

11. Հանձնաժողովի նախագահի որոշմամբ դիմողի կողմից ներկայացված փաստաթղթերի մասին լրացուցիչ կարծիք ստանալու կամ իսկությունը ճշելու նպատակով դրանք կարող է ուղարկվել համապատասխան գերատեսչություն:

12. Սույն կարգի 9-րդ կետով նախատեսված փաստաթղթերում անհրաժեշտ տեղեկություններն ամբողջական չլինելու, դրանցում այլ թերություններ հայտնաբերելու դեպքում հանձնաժողովի քարտուղարը դիմողին գրավոր առաջարկում է 30-օրյա ժամկետում ներկայացնել պահանջվող տեղեկությունները կամ ուղղել ներկայացված փաստաթղթերում առկա թերությունները:

13. Հանձնաժողովի նիստն իրավազոր է հանձնաժողովի մշտական անդամների 2/3 ներկայության դեպքում: Սույն որոշման հավելված 1-ի 9-րդ կետով սահմանված հանձնաժողովի անդամը հրավիրվում է հանձնաժողովի նիստի օրակարգում օտարեկրյա քաղաքացիների դիմումների քննարկումը ընդգրկելու դեպքում:

14․ Հանձնաժողովի նիստին, ըստ անհրաժեշտության, խորհրդատուի կարգավիճակով կարող են մասնակցել այլ մասնագետներ:

15. Հանձնաժողովի որոշումներն ընդունվում են նիստին ներկա հանձնաժողովի անդամների ձայների պարզ մեծամասնությամբ: Ձայների հավասար բաշխման դեպքում հանձնաժողովի նախագահի ձայնը որոշիչ է:

16. Փաստաթղերի ուսումնասիրման և հարցազրույցի արդյունքում հանձնաժողովը տալիս է եզրակացություն, համաձայն սույն հավելվածի Ձև 1-ի:

17. Հանձնաժողովը տալիս է բացասական եզրակացություն ներքոհիշյալ պայմաններից որևէ մեկի առկայության դեպքում`

1) Դիմողի կողմից սույն կարգի 9-րդ կետով սահմանված ժամկետում պահանջվող փաստաթղթերում առկա թերությունները չվերացնելու դեպքում,

2) «Մարդու վերարտադրողական առողջության և վերարտադրողական իրավունքների մասին» օրենքի և դրանից բխող ենթաօրենսդրական ակտերի դրույթներին չհամապատասխաներլու դեպքում,

3) ներկայացված բնութագրում անձին բացասաբար նկարագրող հատկանիշների մասին ստացված տեղեկությունների հիման վրա,

4) մարդու և բարոյականության դեմ ուղղված ծանր կամ առանձնապես ծանր հանցագործության համար դատվածություն ունենալու դեպքում

5) փոխնակ մոր միջոցով վերարտադրողական օժանդակ տեխնոլոգիաների դիմելու բժշկական ցուցումների բացակահության դեպքում,

6) քրոնիկ ալկոհոլամոլությամբ, թմրամոլությամբ կամ թունամոլությամբ տառապելու դեպքում,

7) Հոգեբույժի բացասական եզրակացության դեպքում,

8) Հոգեբանի բացասական եզրակացության դեպքում,

9) Հանձնաժողովի կողմից հարցազրույցի ընթացքում արձանագրված հիմնավոր պատճառաբանությունների դեպքում:

17. Հանձնաժողովի բացասական եզրակացության դեպքում նշվում են նման եզրակացության հանգելու պատճառները:

18. Հանձնաժողովի եզրակացությունը ստորագրում են հանձնաժողովի նախագահը և անդամները, եզրակացության պատճենը կից գրությամբ ուղարկվում է դիմողին, իսկ բնօրինակը պահվում հանձնաժողովի քարտուղարի մոտ:

19. Հանձնաժողովի նիստերի մասնակիցների առարկությունների և առաջարկությունների մասին հայտարարությունները, եթե այդպիսիք եղել են, արտացոլվում են նիստի արձանագրությունում։

 **Հանձնաժողովի նախագահը**

20. Հանձնաժողովի նախագահը`

1) ղեկավարում է հանձնաժողովի աշխատանքները և վարում է հանձնաժողովի նիստերը.

2) իր կամ հանձնաժողովի անդամների նախաձեռնության հիման վրա հանձնաժողովի նիստ հրավիրելու անհրաժեշտության մասին իրազեկում ստանալուց հետո հինգ օրվա ընթացքում հրավիրում է հանձնաժողովի նիստ.

3) որոշում է հանձնաժողովի նիստի անցկացման օրը, ժամը, տեղը, նիստի օրակարգը և հարցերի քննարկման հերթականությունը.

4) որոշում է հանձնաժողովի նիստերին հրավիրվող այլ անձանց կազմը.

5) որպես հանձնաժողովի անդամ՝ քննարկվող հարցերի շուրջ ներկայացնում է բանավոր կամ գրավոր կարծիք, մասնակցում է քվեարկություններին, հանդես գալիս առաջարկություններով և առարկություններով.

6) հաստատում է հանձնաժողովի նիստի եզրակացությունները և ստորագրում արձանագրությունները.

**Հանձնաժողովի անդամները**

21. Հանձնաժողովի անդամները`

1) մասնակցում են հանձնաժողովի նիստերին.

2) իրենց նախաձեռնությամբ միջնորդում են հրավիրել հանձնաժողովի նիստ.

3) հանձնաժողովի քարտուղարին տրամադրում են անհրաժեշտ նյութեր.

4) իրականացնում են հանձնաժողովի որոշումներից և սույն աշխատակարգով սահմանված հանձնաժողովի լիազորություններից բխող այլ գործառույթներ.

5) քննարկվող հարցերի շուրջ ներկայացնում են իրենց կարծիքը, մասնակցում են քվեարկություններին, հանդես են գալիս առաջարկություններով և առարկություններով.

6) ծանոթանում են հանձնաժողովի նիստի արձանագրություններին և ստորագրում դրանք:

**Հանձնաժողովի քարտուղարը**

22. Հանձնաժողովի քարտուղարը՝

1) հանձնաժողովի նախագահի հանձնարարությամբ կազմակերպում է հանձնաժողովի աշխատանքները.

2) նախապատրաստում է հանձնաժողովի օրակարգը՝ նշելով օրակարգում նիստի անցկացման օրը, ժամը և տեղը.

3) նիստի անցկացման օրվա, ժամի և տեղի մասին առնվազն 10 օր առաջ տեղեկացնում է դիմողին/դիմողներին, իսկ հայկական ծագում ունեցող օտարերկրյա քաղաքացիների դեպքում` ծանուցումը ուղարկում է վերջիններիս էլեկտրոնային հասցեին` նիստի անցկացման օրից` առնվազն 2 ամիս առաջ,

3) նախապատրաստում է հանձնաժողովի անդամների, ինչպես նաև այլ մարմինների և կազմակերպությունների կողմից տրամադրված նյութերը.

4) նիստից առնվազն 10 օր առաջ հանձնաժողովի անդամներին փոխանցում է նիստի օրակարգն ու քննարկվելիք նյութերը,

5) կազմում է հանձնաժողովի նիստերի արձանագրությունները, պատրաստում է որոշումների նախագծերը.

6) կատարում է հանձնաժողովի նախագահի՝ հանձնաժողովի բնականոն գործունեության ապահովմանն ուղղված այլ հանձնարարություններ.

7) իրականացնում է հանձնաժողովի որոշումներից և սույն աշխատակարգով սահմանված հանձնաժողովի լիազորություններից բխող այլ գործառույթներ:

**Հանձնաժողովի նիստի արձանագրությունները**

23. Հանձնաժողովի նիստի ավարտից հետո հանձնաժողովի քարտուղարը եռօրյա ժամկետում նախապատրաստում է արձանագրություն, որտեղ նշվում են նիստի անցկացման ամիսը, ամսաթիվը և վայրը, նիստն սկսելու և ավարտելու ժամերը, նիստի օրակարգը, մասնակիցների, հրավիրված անձանց տվյալները, քննարկվող հարցերի, զեկուցումների, ելույթների հիմնական դրույթները և յուրաքանչյուր հարցի վերաբերյալ ընդունած որոշումները:

24. Հանձնաժողովի նիստերն անցնում են դռնփակ: Նիստերի արձանագրությունները, քննարկմանը ներկայացված փաստաթղթերը, նյութերը (բնօրինակները, պատճենները) հրապարակման ենթակա չեն և սահմանված կարգով պահվում են քննարկման անձի/զույգի անձնական գործում՝ Հայաստանի Հանրապետության առողջապահության ն նախարարության մոր և մանկան առողջության պահպանման վարչությունում:

25. Հանձնաժողովի եզրակացությունը` կից գրությամբ, ուղարկվում է դիմումատուի հասցեին` 3 աշխատանքային օրվա ընթացքում:

Ձև 1

ԵԶՐԱԿԱՑՈՒԹՅՈՒՆ

Փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունք ունեցող ապագա երեխայի կենսաբանական ծնող չհանդիսացող անձանց թույլտվություն տրամադրող միջգերատեսչական հանձնաժողովի

1. Չենք առարկում (ընդգծել) ապագա երեխայի կենսաբանական ծնող/ծնողներ չհանդիսացող քաղաքացի/ներ'\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կողմից Փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունքի վերաբերյալ

2.Առարկում ենք (ընդգծել) ապագա երեխայի կենսաբանական ծնող/ծնողներ չհանդիսացող քաղաքացի/ներ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ կողմից Փոխնակ մոր միջոցով մարդու վերարտադրողականության օժանդակ տեխնոլոգիաներից օգտվելու իրավունքի վերաբերյալ, հիմք ընդունելով հետևյալ պատճառները`

1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հանձնաժողովի նախագահ`

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հանձնաժողովի անդամներ

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ԱԱ, ստորագրություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_